**บทที่ 1**

**บทนำ**

# **หลักการและเหตุผล**

ในปัจจุบันองค์ประกอบของระบบสารสนเทศคือเทคโนโลยีได้มีการพัฒนาเปลี่ยนแปลงไปเป็นอย่างมาก ในองค์กรจึงจำเป็นต้องพัฒนาระบบสารสนเทศเพื่อจะได้มีระบบสารสนเทศที่ดีเป็นองค์ประกอบของการปฏิบัติงาน การตัดสินใจและการวางแผนเพื่อจะได้พัฒนาองค์กรได้อย่างมีประสิทธิภาพ เหตุผลที่สำคัญที่ต้องมีระบบสารสนเทศเข้ามาช่วยในการดำเนินกิจการขององค์กร เพราะว่าระบบสารสนเทศที่ดีจะช่วยในการแข่งขันและเป็นเครื่องมือพัฒนาองค์กร การจัดทำระบบสารสนเทศในสถานศึกษามีความสำคัญยิ่งและมีประโยชน์สำหรับบุคลากรทุกคนในองค์กร มีข้อมูลประกอบการพัฒนาคน พัฒนางานสร้างสร้างเลือกใหม่ ๆ ในการปฏิบัติงานโดยเฉพาะอย่างยิ่งผู้บริหารระดับสูง หัวหน้ากลุ่มสาระการเรียนรู้ มีความจำเป็นที่จะใช้ข้อมูลและสารสนเทศ ประกอบการวางแผนตัดสินใจ กำหนดนโยบายและทิศทางการพัฒนาคุณภาพการศึกษาของสถานศึกษา ดังนั้นผู้ใช้ระบบสารสนเทศจึงหมายถึงทุกคน ไม่เฉพาะแต่ผู้บริหารเท่านั้น (ศิริพรรณ ไชยวงศ์. 2552 : 2)

ปัจจุบันโรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ มีภารกิจรับผิดชอบจัดการศึกษา 3 ระดับคือ ระดับอนุบาล ระดับประถมศึกษา และระดับมัธยมศึกษาตอนต้น การบริหารงานตามโครงสร้างโรงเรียนเป็นนิติบุคคล แบ่งเป็น 4 กลุ่ม คือ กลุ่มวิชาการ กลุ่มงบประมาณ กลุ่มบริหารงานบุคคลและกลุ่มบริหารงานทั่วไป การบริหารงานโรงเรียน ด้านระบบข้อมูลสารสนเทศบุคลากร การจัดเก็บข้อมูลจะอยู่ในรูปแบบของเอกสาร ทำให้การตรวจสอบข้อมูลล่าช้า ข้อมูลไม่เป็นปัจจุบัน และทำให้เกิดความผิดพลาดได้ง่าย การเก็บรวบรวมข้อมูล การตรวจสอบ การประมวลผล การจัดเก็บวิเคราะห์ข้อมูลและการนำข้อมูลไปใช้ การควบคุมในด้านการดำเนินการระบบสารสนเทศในโรงเรียนพบว่ายังไม่สามารถปรับปรุงเปลี่ยนแปลงข้อมูลสารสนเทศได้ จะต้องขึ้นอยู่กับผู้รับผิดชอบข้อมูลเท่านั้น

จากปัญหาข้างต้นผู้ศึกษาจึงได้พัฒนาระบบสารสนเทศงานบุคลากรโรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ เพื่อเก็บข้อมูลของบุคลากร ซึ่งจะส่งผลให้การจัดทำรายงานหรือการสืบค้นข้อมูลทำได้อย่างรวดเร็วและถูกต้องแม่นยำ อีกทั้งในการปรับปรุงข้อมูลของบุคลากรสามารถทำได้อย่างเป็นปัจจุบัน และระบบมีประสิทธิภาพมากยิ่งขึ้น

# **วัตถุประสงค์ของการศึกษา**

# 

1. เพื่อพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์

2. เพื่อประเมินคุณภาพระบบสารสนเทศงานบุคลากร กรณีศึกษา : โรงเรียน สระขุดดงสำราญวิทยา อำเภอชุมพลบุรี จังหวัดสุรินทร์

**ขอบเขตการศึกษา**

**1. กลุ่มเป้าหมาย**

กลุ่มเป้าหมาย คือ ผู้เชี่ยวชาญในการประเมินระบบ จำนวน 5 คน ประกอบด้วย อาจารย์ที่คณะเทคโนโลยีสารสนเทศ มหาวิทยาลัยราชภัฏมหาสารคาม ที่สำเร็จการศึกษาระดับปริญญาเอก ปริญญาโท และปริญญาตรี ด้านคอมพิวเตอร์หรือที่เกี่ยวข้องจำนวน 3 คน และคุณครูที่ดูแลระบบทะเบียนโรงเรียนสระขุดดงสำราญวิทยาจำนวน 2 คน

**2. ระยะเวลาที่ใช้ในการศึกษา**

เดือน กันยายน 2558 – เดือน เมษายน 2559

**3. ด้านระบบงาน**

การพัฒนาระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ ผู้ศึกษาได้แบ่งงานออกเป็น 10 ระบบย่อย ดังนี้

3.1 ระบบล็อกอิน

3.2 ระบบสมาชิก

3.3 ระบบการลา

3.4 ระบบข้อมูลเงินเดือน

3.5 ระบบข้อมูลฝึกอบรม

3.6 ระบบการศึกษา

3.7 ระบบเครื่องราชอิสริยาภรณ์

3.8 ระบบความผิดทางวินัย

3.9 ระบบรายงาน

3.10 ระบบล็อกเอาท์

**4. ด้านผู้ใช้ระบบ**

ผู้ใช้งานของระบบบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ แบ่งได้ 2 กลุ่ม ดังนี้

4.1 ผู้ดูแลระบบ

4.1.1 สามารถล็อกอินเข้าสู่ระบบงานบุคลากรได้

4.1.2 สามารถเพิ่ม ลบ แก้ไข ค้นหา ข้อมูลบุคลากรได้

4.1.3 สามารถเพิ่ม ลบ แก้ไข ค้นหา ข้อมูลการลาได้

4.1.4 สามารถเพิ่ม ลบ แก้ไข ค้นหา ข้อมูลเงินเดือนได้

4.1.5 สามารถเพิ่ม ลบ แก้ไข ค้นหา ข้อมูลการฝึกอบรมได้

4.1.6 สามารถเพิ่ม ลบ แก้ไข ค้นหา ข้อมูลการศึกษาได้

4.1.7 สามารถเพิ่ม ลบ แก้ไข ค้นหา ข้อมูลเครื่องราชอิสริยาภรณ์ได้

4.1.8 สามารถเพิ่ม ลบ แก้ไข ค้นหา ข้อมูลความผิดทางวินัย

4.1.9 สามารถเพิ่ม ลบ แก้ไข ค้นหา ข้อมูลเว็บไซต์หน่วยงานได้

4.1.10 สามารถพิมพ์รายงานระบบบุคลากรได้

4.1.11 สามารถล็อกเอาท์ออกจากระบบงานบุคลากรได้

4.2 บุคลากร

4.2.1 สามารถล็อกอินเข้าสู่ระบบงานบุคลากรได้

4.2.2 สามารถดูข้อมูลเว็บไซต์ของหน่วยงานได้

4.2.3 สามารถดู ค้นหาและพิมพ์รายงานการลาได้

4.2.4 สามารถดู ค้นหาและพิมพ์รายงานข้อมูลเงินเดือนได้

4.2.5 สามารถดู ค้นหาและพิมพ์รายงานข้อมูลการฝึกอบรมได้

4.2.6 สามารถดู ค้นหาและพิมพ์รายงานการศึกษาได้

4.2.7 สามารถดู ค้นหาและพิมพ์รายงานเครื่องราชอิสริยาภรณ์ได้

4.2.8 สามารถดู ค้นหาและพิมพ์รายงานความผิดทางวินัยได้

4.1.9 สามารถล็อกเอาท์ออกจากระบบงานบุคลากรได้

**5. ด้านฮาร์ดแวร์ (Hardware)**

1. เครื่องคอมพิวเตอร์ความเร็ว ไม่น้อยกว่า 3.0 GMz

2. หน่วยความจำ ขนาด 4 GB ขึ้นไป

3. ระบบเครือข่ายความเร็วไปน้อยกว่า 6 Gb

**6. ด้านซอฟแวร์**

1. ฐานข้อมูลที่ใช้ในการพัฒนาระบบ คือ MYSQL

2. โปรแกรมที่ใช้ในการพัฒนาระบบ คือ PHP

3. โปรแกรม Sublime Text 3

**นิยามศัพท์เฉพาะ**

ระบบ หมายถึง ระบบสารสนเทศงานบุคลากร กรณีศึกษา : โรงเรียนสระขุดดงสำราญวิทยา อำเภอชุมพลบุรี จังหวัดสุรินทร์ พัฒนาระบบโดยใช้โปแกรม PHP

โรงเรียน หมายถึง โรงเรียนสระขุดดงสำราญวิทยา ตั้งอยู่ หมู่ 1 ตำบลสระขุด อำเภอ ชุมพลบุรี จังหวัดสุรินทร์

ผู้ดูแลระบบ หมายถึง คุณครูที่ทำหน้าที่ดูแลข้อมูลของกลุ่มบริหารงานบุคคล จำนวน 2 คน สามารถบริหารจัดการระบบสารสนเทศงานบุคลากรได้ทุกระบบงาน

บุคลากร หมายถึง บุคลากรโรงเรียนสระขุดดงสำราญวิทยาที่ใช้ระบบมีทั้งหมด 17 คน

คุณภาพระบบ หมายถึง ความคิดเห็นของผู้เชี่ยวชาญที่มีต่อระบบสารสนเทศงานบุคลากร ที่พัฒนาขึ้น โดยคิดเป็นค่าคะแนนเฉลี่ยของระดับความคิดเห็นตั้งแต่ 3.51 ขึ้นไป และมีค่าส่วนเบี่ยงเบนมาตรฐานไม่เกิน 1.00

**ประโยชน์ที่คาดว่าจะได้รับ**

1. ได้ระบบสารสนเทศงานบุคลากรโรงเรียนสระขุดดงสำราญวิทยาที่มีคุณภาพใช้งาน ได้จริง

2. เพื่อเป็นแนวทางในการพัฒนาระบบสารสนเทศงานบุคลากร สำหรับผู้สนใจเพื่อพัฒนาต่อไป

3. บุคลากรโรงเรียนสระขุดดงสำราญวิทยา สามารถตรวจสอบข้อมูลตนเองผ่านระบบเครือข่ายอินเทอร์เน็ตได้อย่างสะดวก รวดเร็ว และง่ายต่อการใช้งาน